පූජා බිමේ වැඩ විසූ භික්ෂූන් වහන්සේලා අධ්‍යාපනය හෙවත් ශිල්ප ලබාගත් ස්ථානය ශිල්ප ගෙවත්ත ලෙස අදටත් හැඳින්වේ. එම ස්ථානය අම්පිටියට යාබදව බටහිර දෙසින් පිහිටා ඇත. මලියදේව මහ රහතන් වහන්සේ පැන් සනසාගත් ස්ථානය දිගිලි නදියේ තොටුපළක් වන අතර එය අදටත් මහ රහතුන් පිය රැඳවූ ගොඩබිම පිය රැන්දු ගොඩ වැහැරීමේ පහසුවට අද වන විට පියරදු ගොඩ යනුවෙන් හඳුන්වති. අදටත් ගමට නියං සමයක් වසංගත රෝගයක් වැනි ව්‍යසනයක් හෝ කුඹුරු වගාවන්ට වැළඳෙන විවිධ උවදුරු පැමිණිවිට ගම්මු ඒකරාශිවී අම්පිටිය පූජා භූමියෙ අං ඇදීම, පොරපොල් ගැසීම, ගම්මඩු නැටීම, දේව දානයන් පිරිනැමීම ආදී පුද පූජා පවත්වමින් කන්නලව් යාදිනි කියමින් දෙවියන් සතුටු කිරීමේ ක්‍රියාවන්වල යෙදෙති. එසේම එවැනි දේ වලින් ඉතාමත් සුබදායි ප්‍රතිඵල ලැබෙන බව ඔවුහු දැඩිව විශ්වාස කරති.
භික්ෂුන් වහන්සේලා අධ්‍යාපනය ලබාගත් ස්ථානය හදුන්වන්නේ කුමන නමකින්ද
ශිල්ප ගෙවත්ත ලෙස